Mozele

Mozele (, , ) ir upe Francijā (Lotringā), Luksemburgā un Vācijā (Reinzemē-Pfalcā). Lielākā Reinas kreisā krasta pieteka. 

 Ģeogrāfija un ekonomika 
Sākas Vogēzos Francijā. Mozeles augštecē Francijā (Lotringā) posmā starp Mecu un Tionvilu (Thionville) upes ieleja ir nozīmīgs ogļu ieguves un tēraudrūpniecības rajons. Upe ir kuģojama gan lielām baržām, gan pasažieru kuģiem.

Tālākā posmā, 39 km garumā, Mozele veido robežu starp Luksemburgu un Vāciju. Šajā posmā abās upes pusēs, kā arī nākamajā, Vācijas posmā, ir attīstīts tūrisms un vīnkopība (Riesling, Elbling, Mueller-Thurgau un Kerner vīni). Upes krastos atrodas daudz vēsturisku apskates objektu, pilis. Mozele ietek Reinā pie Koblencas.

 Galvenās pietekas 
 Kreisā krasta pietekas: Madon, Orne, Zauere, Elzbach
 Labā krasta pietekas: Meurthe, Seille, Zāra (Saar)

 Pilsētas un ciemi Mozeles krastos 
 Francijā: Épinal, Tūla (Toul), Potamuso (Pont-à-Mousson), Meca (Metz), Tionvila (Thionville)
 Luksemburgā: Šengena (Schengen), Remiha (Remich), Grēvenmahere (Grevenmacher), Vaserbilliga (Wasserbillig)
 Vācijā: Trīre (Trier), Bernkastele-Kuesa (Bernkastel-Kues), Kohema (Cochem), Koblenca (Koblenz)

 Atsauces 

 Ārējās saites 

Kategorija:Francijas upes
Kategorija:Luksemburgas upes
Kategorija:Vācijas upes
Kategorija:Reinas pietekas
Kategorija:Mozele
Kategorija:Reinzeme-Pfalca
Kategorija:Zāra (zeme)